7. ΒΑΣΙΛΙΚΟΝ ΔΙΑΤΑΓΜΑ υπ' αριθ. 780 της 27 Σεπτ./3 Οκτ. 1966 (ΦΕΚ Α' 196) Περί τροποποιήσεως του Νόμ. 1640/51 «περί προστασίας της καταναλώσεως των εγχωρίων λιγνιτών». Έχοντες υπ' όψιν : 1)Το Ν.Δ. 3070/54 εν συνδυασμώ προς τα υπ' αριθ. 866/60, 458/65 και 135/66 Β.Δ. «περί οργανισμού του Υπουργείου Εμπορίου», 2)τας διατάξεις του Νόμ. 1640/51 «περί κυρώσεως του Α.Ν. 1543/50, περί προστασίας της καταναλώσεως των εγχωρίων λιγνιτών», 3)την διάταξιν του άρθρ.13 παρ.7 του Ν.Δ. 4256/62 «περί ιδρύσεως και επεκτάσεων βιομηχανιών και βιοτεχνιών και άλλων τινών διατάξεων» δι' ης παρέχεται εξουσιοδότησις γενικής ρυθμίσεως των θεμάτων της υποχρεωτικής καταναλώσεως λιγνιτών, αναλόγως των επί μέρους συνθηκών, 4)το Ν.Δ. 4352/64 «περί διατάξεων αφορωσών τους δημοσίους υπαλλήλους, ως και περί καταργήσεως Συμβουλίων, Επιτροπών των Δημοσίων Υπηρεσιών», 5)το από 12.7.1966 πρακτικόν συνεδριάσεως της δια της υπ' αριθ. πρωτ. 197872/5195/6.7.1966 αποφάσεως του Υπ. Εμπορίου, συσταθείσης γνωμοδοτικής Επιτροπής, 6)την υπ' αριθ. 775/66 γνωμοδότησιν ως και την υπ' αριθ. 986/66 απόφασιν του Συμβουλίου της Επικρατεί(Αντί για τη σελ. 231(α) Σελ. 231(β) 297 – 031 Καύσιμα 5.Ε.β.5-7 ας, προτάσει του Ημετέρου επί του Εμπορίου Υπουργού, απεφασίσαμεν και διατάσσομεν: Άρθρ.1.-Τροποποιούνται τα άρθρ.1, 2 και 3 του Α.Ν. 1543/50 «περί προστασίας της καταναλώσεως των εγχωρίων λιγνιτών» κυρωθέντος δια του Νόμ. 1640/51 και ορίζεται όπως, η υποχρεωτική κατανάλωσις λιγνιτών και εγχωρίων καυσίμων εξακολουθήση ισχύουσα, καθ' άπασαν την χώραν δια τους κατωτέρω Κλάδους βιομηχανικών και βιοτεχνικών επιχειρήσεων, με τας εις εκάστην περίπτωσιν αναφερομένας κατωτέρω εξαιρέσεις: Α.Τα Πλινθοκεραμοποιεία υποχρεούνται να χρησιμοποιώσιν εξ ολοκλήρου εγχώρια στερεά καύσιμα. Εξαιρούνται τα εγκατεστημένα εις την περιοχήν τέως Δ/σεως Πρωτευούσης, άτινα δύνανται να χρησιμοποιώσιν εγχώρια στερεά καύσιμα εις ποσοστόν 30% δια δε το υπόλοιπον 70% - εις βάρος-στερεά καύσιμα προελεύσεως εξωτερικού. Β.Τα Ασβεστοποιεία υποχρεούνται να χρησιμοποιώσιν εξ ολοκλήρου στερεά καύσιμα ως κάτωθι: 1)Τα τύπου ΠΑΤΑ-ΤΡΑΒΑ εξ ολοκλήρου εγχώρια στερεά καύσιμα. Εξαιρούνται τα εγκατεστημένα εις τας περιοχάς τέως Διοικήσεως Πρωτευούσης, Μεγάρων, Νομών Θεσσαλονίκης και Δράμας, άτινα δύνανται να χρησιμοποιώσι γενικώς στερεά καύσιμα. 2)Τα τύπου ΦΡΕΑΤΟΕΙΔΟΥΣ (συνεχούς καύσεως) εξ ολοκλήρου εγχώρια στερεά καύσιμα. Εξαιρούνται τα εγκατεστημένα εις τας περιοχάς τέως Διοικήσεως Πρωτευούσης, Μεγάρων, Νομών Θεσσαλονίκης και Δράμας, άτινα δύνανται να χρησιμοποιώσι παντός είδους καύσιμα. 3)Τα τύπου ΧΟΦΜΑΝ εξ ολοκλήρου στερεά καύσιμα με ποσοστόν τουλάχιστον 50% -εις βάρος – εγχωρίους λιγνίτας. Εξαιρούνται τα εγκατεστημένα εις τας περιοχάς της τέως Διοικήσεως Πρωτευούσης, Νομών Θεσσαλονίκης και Δράμας, άτινα δύνανται να χρησιμοποιώσιν οιονδήποτε είδος καυσίμου. Γ.Τα Οινοπνευματοποιεία Β' Κατηγορίας υποχρεούνται να χρησιμοποιώσιν αποκλειστικώς εγχωρίους λιγνίτας. Εξαιρούνται τα της Νήσου Κρήτης, άτινα δύνανται να χρησιμοποιώσιν οιονδήποτε είδος καυσίμου, εάν και εφ' όσον συντρέχουσι λόγοι κοινωνικοί και τουριστικοί, διαπιστούμενοι εκάστοτε υπό των κατά τόπους Κρατικών Υπηρεσιών. Δ.Τα Αρτοποιεία καθ' άπασαν την Χώραν υποχρεούνται να χρησιμοποιώσιν εγχώρια στερεά καύσιμα. Εξαιρούνται δυνάμενα να χρησιμοποιώσιν οιονδήποτε είδος καυσίμου 1)τα εγκατεστημένα εντός της περιοχής τέως Διοικήσεως Πρωτευούσης, 2)τα εντός πόλεων εχουσών πληθυσμόν άνω των 20.000 κατοίκων. Σελ. 232(β) 297 – 032 3)Τα εγκατεστημένα ή νεοϊδρυόμενα εντός πόλεων εχουσών πληθυσμόν άνω 3.000 κατοίκων, ένθα ισχύει η αρτοποιητική νομοθεσία, εφ όσον έχουσι κλιβάνους εμμέσου θερμάνσεως (Γερμανικου τύπου, κυκλοθερμικούς κ.λ.π.) και 4)Τα εντός Λουτροπόλεων και γενικώς Τουριστικών Κέντρων ανεγνωρισμένων ως τοιούτων υπό του Ελληνικού Οργανισμού Τουρισμού εφ' όσον όμως έχουσι και ταύτα κλιβάνους εμμέσου θερμάνσεως (Γερμανικού τύπου, κυκλοθερμικούς κλπ.). Άρθρ.2.-Εκτός των εν άρθρ.1 του παρόντος αναφερομένων περιπτώσεων άπαντες οι λοιποί κλάδοι βιομηχανικών και βιοτεχνικών Επιχειρήσεων, εις ας είχεν επιβληθή η υποχρεωτική χρησιμοποίησις εγχωρίων καυσίμων (λιγνιτών, δασικών καυσίμων) απαλλάσσονται από της ισχύος του παρόντος εκ της υποχρεώσεως ταύτης, είτε λειτουργούσιν ήδη, είτε ιδρύονται το πρώτον. Άρθρ.3.-Εις τας εν των άρθρ.1 του παρόντος αναφερομένας Επιχειρήσεις, υποχρέων εις την χρήσιν εγχωρίων καυσίμων, δι' αποφάσεων του Υπουργού Εμπορίου - κρίνοντος επί εκάστης συγκεκριμένης περιπτώσεως - και εφ' όσον υφίσταται έλλειψις λιγνιτών και άλλων εγχωρίων καυσίμων ή καθίσταται δυσχερής η μεταφορά τούτων εξ οιασδήποτε αίτιας, διαπιστουμένων τούτων, υπό των κατά τόπους Υπηρεσιών του Υπουργείου Εμπορίου ή άλλης Αρχής, δύναται: α)Να χορηγήται αναστολή της υποχρεωτικής χρησιμοποιήσεως λιγνιτών και άλλων εγχωρίων καυσίμων ή και δυνατότης χρησιμοποιήσεως οιουδήποτε είδους καυσίμου. β)Να μεταβάλληται το ποσοστόν προσμίξεως λιγνιτών μετ' άλλων καυσίμων και γ)Να εγκρίνηται η χορήγησις ποσότητος καυσίμων, ως αποθέματος ασφαλείας ως και η κατανάλωσις του αποθέματος τούτου. 5.Ε.β.7 Καύσιμα Άρθρ.4.-Βιομηχανίαι και Βιοτεχνίαι εκ των αναφερομένων εν τω άρθρ.1 του παρόντος κατηγοριών, υποχρεούμενοι εις την χρησιμοποίησιν λιγνιτών ή άλλων στερεών καυσίμων απαλλάσσονται της εν λόγω υποχρεώσεως, εφ' όσον δια τον εκσυγχρονισμόν των εγκαταστάσεών των, χορηγούνται εις ταύτας υπό των Υπουργείων Βιομηχανίας και Οικονομικών, άδειαι ατελούς εισαγωγής μηχανικού εξοπλισμού, κατ' εφαρμογήν των διατάξεων του Νόμ. 3949/59. Άρθρ.5.-Από της ισχύος του παρόντος, καταργούνται αφ' ενός η υπ' αριθ. 13862/280/18.2.1946 απόφασις του Υπουργείου Εμπορίου «περί καθορισμού ποσοστού καταναλώσεως γαιάνθρακος και λιγνίτου παρά διαφόρων Βιομηχανικών Επιχειρήσεων και Ιδρυμάτων και αφ' ετέρου αι κατωτέρω Αγορανομικοί Διατάξεις». α)Υπ' αριθ. 21/1948 «περί απαγορεύσεως χρησιμοποιήσεως καυσίμων εκ του εξωτερικού εισαγομένων εις Οινοπνευματοποιεία Β' Κατηγορίας». β)Υπ' αριθ. 9/1949 περί απαγορεύσεως χρησιμοποιήσεως υγρών καυσίμων υπό των εργοστασίων παραγωγής ασβέστου εις Νομούς τινάς Β. Ελλάδος και γ)Υπ' αριθ.75/1950 περί συμπληρώσεως της υπ' αριθ. 9/1949 Αγορανομικής Διατάξεως. Άρθρ.6.-Οι παραβαίνοντες τας εν τω άρθρ.1 του παρόντος Β.Δ/τος επιβαλλομένας υποχρεώσεις χρησιμοποιήσεως εγχωρίων λιγνιτών και εγχωρίων καυσίμων τιμωρούνται συμφώνως προς τας διατάξεις του άρθρ.4 του Νόμ. 1640 /51 «περί κυρώσεως του Α.Ν. υπ' αριθ. 1543/50 «περί προστασίας της καταναλώσεως των εγχωρίων λιγνιτών». Άρθρ.7.-Το Β.Δ/μα υπ' αριθ. 343/1964 (ΦΕΚ 99) «περί τροποποιήσεως του Νόμ. 1640/51, περί προστασίας της καταναλώσεως των εγχωρίων λιγνιτων», ανακαλείται. Άρθρ.8.-1)Πάσα διάταξις αντικείμενη εις παρόν Β.Δ/μα καταργείται. 2)Η ισχύς του παρόντος Β.Δ/τος, άρχεται από της εις την Εφημερίδα της Κυβερνήσεως δημοσιεύσεώς του. Άρθρ.9.-Την δημοσίευσιν και εκτέλεσιν του παρόντος ανατίθεμεν εις τον επί του Εμπορίου Ημέτερον Υπουργόν. (Μετά την σελ. 232(β) Σελ. 232,01 297 – 033 Καύσιμα 5.Ε.β.7 5.Ε.β.7 Καύσιμα